
Az Identitásstátuszok és Érzelmi Intelligencia Kapcsolata

A kutatás célja az volt, hogy felmérje a kapcsolatot Marcia négy identitásstátusza és az érzelmi intelligencia között. Korábbi vizsgálatokból is szembetűnhet a két jelenség vizsgálatának hiánya, esetleg csak részleteik vizsgálata, így kutatásunkban mind a kérdőíveket, mind az általuk mért jelenségeket megpróbáltuk bemutatni. Az Érzelmi intelligenciát, valamint az identitásstátuszokat egymást támogató konstruktumoknak tekinthetjük, viszont ebben a kutatásban az identitásstátuszok oldaláról közelítjük meg a kérdést, miszerint következtethetünk e az érzelmi intelligenciára egy-egy identitásstátuszból. Vizsgálatunkhoz a AES-HU és DIDS kérdőíveket használtuk, melyeket online módon tötöttek ki résztvevőink. Azt feltételeztük, hogy a magasabb érzelmi intelligencia kiforrottabb identitásstátusszal függ össze, mely hipotézisünk részben teljesült is. További eredményeink azt mutatták, hogy az egyén életében a magasabb exploráció pozitív kapcsolatban áll az érzelmi jelzésekre való érzékenységgel, a rumináció esetében pedig negatív kapcsolatot találtunk néhol, mely a jövőbeli kutatások számára irányadó lehet. Teljesült azon hipotézisünk is, melyben azt feltételeztük, hogy a magasabb elköteleződéshez magasabb érzelmi intelligencia társul általánosságban. Vizsgálatunkból az is kiderült, hogy az identitásstátuszok más megközelítést igényelhetnek a mai felgyorsult társadalomban (INFOCO). Kutatásunk irányadó lehet a jövőbeli kutatások számára az identitás státuszok személyalapú megközelítésének tekintetében, mely előrevetíti, hogy az eredeti felosztástól eltérő mintázatokat mutathatnak a jövőbeli identitásstátuszok.Valamint az elmélet absztraktságából kifolyólag többféle mérőeszköz bevonásával és az identitásstátuszok életkorbeli kiterjesztésével pontosabb képet kaphatnak a jövőbeli kutatások mind az EQ-val való kapcsolatról, mind a modernkori társadalmakban élő emberek identitásának alakulásáról.



